TVD เผย “Tristage” ขายบิ๊กล็อต 4.99% ให้ “momo” ผู้นำ E-commerce เบอร์หนึ่งไต้หวัน
TVD เผย "Tristage" ขายบิ๊กล็อต 4.99% ให้ "momo" ผู้นำ E-commerce เบอร์หนึ่งไต้หวัน
TVD เผย "Tristage" ขายบิ๊กล็อต 4.99% ให้ "momo" ผู้นำ E-commerce เบอร์หนึ่งไต้หวัน
18 พ.ย. 2563

นายทรงพล ชัญมาตรกิจ ประธานเจ้าหน้าที่กลุ่มบริษัท ทีวี ไดเร็ค จำกัด (มหาชน) หรือ TVD เปิดเผยว่า Tristage Inc ประเทศญี่ปุ่น ขายหุ้น TVD 4.99% ให้ momo inc บริษัท E-commerce อันดับหนึ่งจากไต้หวัน เพื่อดำเนินการตามแผน Business Transformation ของบริษัทที่ได้รับอนุมัติจากคณะกรรมการบริษัทเมื่อเดือน ก.ค.ที่ผ่านมา
“การขายหุ้นบิ๊กล๊อตของ Tristage Inc จากประเทศญี่ปุ่น ให้แก่ momo inc จากประเทศไต้หวัน ซึ่งเป็นผู้ถือหุ้นรายใหญ่ครั้งนี้ เป็นหนึ่งในขั้นตอนของแผนงาน Business Transformation ที่บริษัทจะสร้างธุรกิจใหม่เพื่อรองรับอนาคตที่เต็มไปด้วยโอกาสและความผันผวน โดยการจัดโครงสร้างผู้ถือหุ้นครั้งใหญ่เพื่อให้บริษัทฯ สามารถใช้ศักยภาพจากทั้งสองบริษัทได้อย่างเต็มที่”นายทรงพล กล่าว 
โดย Tristage Inc เป็นบริษัทจดทะเบียนในตลาดหลักทรัพย์โตเกียว ซึ่งดำเนินธุรกิจ BPO (Business Process Outsourcing) รายใหญ่อันดับ 1 ในประเทศญี่ปุ่น โดยเฉพาะด้านการให้บริการ Media Management และระบบ Database Marketing ล่าสุดได้ขายหุ้น TVD ในสัดส่วน 4.99% จากเดิมที่ถือหุ้นสัดส่วน 12.75% ให้แก่ momo inc ส่วนหุ้นที่เหลืออีก 7.77% เตรียมขายหุ้นให้แก่ผู้ถือหุ้นเดิม
ทั้งนี้ยืนยันว่า บริษัท Tristage ไม่ได้ถอนการลงทุนจากประเทศไทย แต่กำลังพิจารณาความเป็นไปได้ในการลงทุนกับบริษัทใหม่ที่เกิดจากการควบรวม (amalgamation) บริษัทในเครือของ TVD ทั้ง 6 บริษัทตามที่ได้แจ้งตลาดหลักทรัพย์แห่งประเทศไทย (ตลท.) เมื่อวันที่ 23 ก.ค.63 คาดว่าการควบรวมจะแล้วเสร็จในเดือน ม.ค.64
บริษัทใหม่ดังกล่าวจะเป็นบริษัท Tech-Enabler สำหรับบริษัททุกขนาดที่ต้องการจะใช้ Business Model ในรูปแบบ D2C (Direct to consumer) โดยจะมีเทคโนโลยีไว้บริการอย่างหลากหลาย ไม่ว่าจะเป็น Insure-Tech, Food-Tech, Edu-Tech, Mar-Tech และยังสามารถช่วย Client ของบริษัทไปจนถึงระดับ Operating Execution ได้อีกด้วย
ขณะที่ momo inc เป็นบริษัทจดทะเบียนในตลาดหลักทรัพย์ไต้หวัน ซึ่งดำเนินธุรกิจ E-Commerce และเป็นอันดับ 1 ในประเทศไต้หวันอีกด้วย โดย momo ได้เข้าร่วมทุนกับ TVD ด้วยการตั้งบริษัทลูกเมื่อ 4 ปีที่ผ่านมา และตามแผนงานของบริษัทจึงได้ควบรวมกิจการหรือ m&amp;a บริษัทลูกเมื่อต้นปี 63 และ Swap หุ้นให้ momo เข้ามาถือหุ้น TVD ในสัดส่วน 15% และ momo ได้ลงทุนเพิ่มเติมอีก 5% รวมเป็น 20% ทั้งนี้เมื่อรวมกับการซื้อหุ้น 4.99% จาก Tristage ในครั้งนี้ จะส่งผลให้ momo ถือหุ้นใน TVD รวมทั้งสิ้น 24.99%